open-index/open-wikipedia-markdown huggingface dataset:
Joe Ma

**Joe Ma**(馬德鐘) ialah pelakon TVB dari Hong Kong. Nama penuhnya ialah Ma Tak Chung. Dia bermula kerjayanya pada 1993. Dia merupakan seorang polis sebelum menyertai industri hiburan Hong Kong.

## Drama
* The Legend of Condor Heroes (1994)
* A Kindred Spirit (1995)
* Journey to the West (1996)
* A Road and a Will (1997)
* Armed Reaction (1997)
* Untraceable Evidence (1997)
* Burning Flame (1998)
* Detective Investigation Files IV (1999)
* A Matter of Business (1999)
* At the Threshold of an Era (1999)
* At the Threshold of an Era II (2000)
* Armed Reaction II (2000)
* A Taste of Love (2000)
* The Awakening Story (2001)
* Country Spirit (2001)
* Let's Face It (2002)
* Eternal Happiness (2002)
* Vigilante Force (2003)
* Triumph in the Skies (2003)
* Summer Heat (2004)
* Lady Fan (2004)
* A Handful of Love (2004)
* Sunshine Heartbeat (2004)
* Strike at Heart (2005)
* The Gateau Affairs (2005)
* Revolving Doors of Vengeance (2005)
* The Conquest (2006)
* Maiden's Vow (2006)
* Drive of Life (2007)
* Catch Me Now (2008)
Gasing berembang

**Gasing berembang** ialah sejenis bentuk gasing yang asas dan dapat digunakan untuk semua keadaan. Penggunaan gasing ini digunakan secara meluas di Malaysia. Gasing jenis ini merupakan identiti asal bagi gasing Melayu di Malaysia.

Gasing ini dinamakan sedemikian kerana dibuat dari buah berembang yang mudah diperoleh di tepi-tepi pantai. Buah ini berbentuk bulat, agak leper dan licin.

## Rujukan
Peti dinding Ludlow

Di UK, **peti dinding Ludlow** adalah sebuah peti pos di mana surat dimasukkan untuk dikutip oleh Royal Mail dan dikirim ke alamat tertentu. Peti ini sentiasa dibina ke dalam tiang batu atau dinding bangunan dan tidak pernah ditemui berdiri sendiri. Ini kerana ia diperbuat dari kayu. Hampir semua peti ini diperbuat oleh syarikat yang sekarang tidak lagi wujud iaitu James Ludlow & Son of Birmingham, di mana namanya diambil. Reka bentuk mirip turut wujud sebagai artifak bersejarah di sesetengah negara Komanwel. Kotak jenis Ludlow telah digunakan sejak 1885 dan terus dikilangkan sehingga 1965.

Menurut *Letter Box Study Group* (LBSG), terdapat lebih dari 450 lokasi di UK dan Republik Ireland di mana peti pos Ludlow digunakan, disimpan atau dikekalkan. Dengan anggaran Royal Mail bahawa terdapat lebih daripada 100,000 peti pos di UK, peti jenis Ludlow mewakili sekumpulan yang sangat kecil namun tetap penting dari segi reka bentuknya.

## Galeri
James Ludlow telah membuat pelbagai jenis peti dan menghasilkan risalah berwarna bagi menerangkan reka bentuknya.

Image:Bodiam SO.jpg|Ludlow jenis kecil Edward VII di pejabat pos mini (SPO) Bodiam, Kent
Image:Boxford.jpg|Ludlow George V besar pintu-panjang di bekas SPO Boxford, Suffolk
Image:Edward VIII wall mounted postbox at Bawdsey.jpg|Ludlow EVIIIR dari dekat Bawdsey, Suffolk
Image:Coggeshal SPO.jpg|Ludlow di tingkap pejabat pos di Coggeshall, Essex
Image:Boxted.jpg|Ludlow George V kecil dengan CP dan tablet di Boxted, Suffolk
Image:Clare.jpg|GVIR pintu-panjang di bekas SPO di Clare, Suffolk
Image:E R Cole plate.jpg|Perincian plat pembuat pada Ludlow Victoria di SPO Winchester, Hampshire
Image:Dscn1971.jpg|Ludlow Victoria oleh Eagle Range and Foundry di *Inkpen Postal Museum*, Taunton, Somerset
Image:Chapel en le frith.jpg|Ludlow EIIR versi baru di SPO Chapel-en-le-Frith, Derbyshire
Image:Epw wb.jpg|Ludlow di pejabat pos Epworth, North Lincolnshire


## Lihat juga

* Peti tiang
* Peti lampu
* Peti pos
* Peti dinding
Skala (peta)

**Skala pada peta** merujuk kepada nisbah unit pada peta atau atlas yang bersamaan dengan jarak sebenar. Skala peta boleh dikategorikan kepada empat jenis; nisbah terkecil, pecahan, perkataan, atau grafik. Skala yang ditulis dalam perkataan merupakan skala leksikal.

Peta kadangkala disebut mempunyai skala besar atau skala kecil. Skala besar merujuk kepada nisbah yang digunakan untuk jarak atau keluasan yang kecil, supaya objek kelihatan lebih besar. Sebaliknya, skala kecil pula digunakan untuk merujuk kepada nisbah yang digunakan untuk kawasan yang luas.

## Lihat juga
* Peta
* Atlas
* Geografi
Gol Gumbaz

**Gol Gumbaz** (Kannada: ಗೋಲ ಗುಮ್ಮಟ) adalah makam Muhammad Adil Shah II (1627-57) dari dinasti Adil Shahi sultan India, yang memerintah Kesultanan Bijapur dari 1490 hingga 1686.

Makam itu, terletak di bandar Bijapur, atau Vijapur di Karnataka, selatan India, dibina pada 1659 oleh arkitek terkenal, Yaqut Dabul. Struktur besar itu mempunyai ruang segi empat yang besar berukuran lebih kurang 50 m setiap sisi dan mempunyai kubah besar berdiameter 37.9 m, menjadikannya kubah pra-moden kedua terbesar di dunia (selepas kubah Hagia Sophia dan Pantheon). Kubah ini disokong oleh *squinch* besar yang disokong oleh singgah kubah, yang disokong pula oleh menara sudut berbentuk oktagon berkubah dari luar. Kubah Gol Gumbaz merupakan yang kedua terbear di dunia yang tidak disokong oleh tiang.
Krim

**Krim** () atau **kepala susu** (Jawi: ) merupakan produk tenusu yang terbentuk pada lapisan atas susu sebelum penghomogenan. Lemak dalam susu biasa yang belum dihomogenkan jika dibiarkan lama-lama akan naik ke atas membentuk krim. Susu skim merupakan susu yang tidak mengandungi sebarang krim atau lemak.

Krim biasanya dijual mengikut gred berdasarkan kandungan lemak mentega di dalamnya. Krim boleh dikeringkan dalam bentuk serbuk untuk disimpan lama atau dieksport. 

Antara produk tenusu yang diperbuat daripada krim ialah mentega, keju dan ais krim.

## Peristilahan
Istilah *krim* berasal daripada perkataan Yunani  *khrisma* "disapu".

Istilah *kepala susu* mengikut perbandingan dengan *kepala [[santan]]* yang sama kental dan terapung di atas (atau "kepala") lapisan cecair asal; ungkapan ini turut didapati dalam dialek tertentu seperti dialek Baba.

## Rujukan
Makmal Sains Marikh

**Makmal Sains Marikh** (; atau singkatannya **MSL**) adalah misi penerokaan Marikh oleh NASA menggunakan perayau bernama ***Curiosity***. MSL dilancarkan pada 26 November 2011, jam 10:02 EST dan mendarat di Marikh di Kawah Gale pada 6 Ogos 2012, jam 05:14:39 UTC. Ia membawa alat-alat sains untuk menganalisis tanah dan serbuk daripada batu-batan. Tujuannya menyiasat kebolehan Marikh untuk menyokong kehidupan. Komuniti antarabangsa membekalkan sebahagian alatannya.

Perayau *Curiosity* adalah lima kali lebih besar, dan memiliki alatan 10 kali lebih berat, daripada Misi Eksplorasi Perayau ''Spirit'' dan ''Opportunity'' yang membuat pendaratan pada 2004. Perayau MSL dilancarkan oleh roket Atlas V 541. MSL dijangka akan beroperasi untuk satu tahun Marikh (668 hari Marikh atau 686 hari Bumi), ia boleh menjelajah dengan jarak lebih jauh berbanding perayau Marikh lain.

## Spesifikasi

MSL dijangka akan mempunyai berat 800 kg termasuk 65 kg alat-alat sains, berbanding dengan Perayau Penerokaan Marikh yang mempunyai berat 185 kg termasuk 5 kg alat-alat sains. MSL akan boleh memanjat melepasi objek berukuran 75 cm tinggi. Kelajuan maksimum dijangkakan sekitar 90 m sejam melalui panduan automatik, walaupun, kelajuan akan kira-kira 30 meter sejam, berdasarkan beberapa faktor seperti tahap kuasa, keadaan rupa bumi, gelinciran dan jarak penglihatan. MSL dijangka akan berjalan sejauh jarak minimum 6 km dalam misi dua tahunnya.

## Video

## Rujukan

* 

## Pautan luar

*Laman web MSL
*Mars Science Laboratory Mission Profile  by NASA's Solar System Exploration
*Malin Space Science Systems
*JPL's Mars Technology Program site 
*Mars Science Laboratory Acquisition Program 
*Spacecraft: Surface Operations Configuration: Science Instruments: ChemCam 
*Overview of the SAM instrument suite
*Short description of EDL system (PDF) 
*Next on Mars (Bruce Moomaw, Space Daily, March 9, 2005): An extensive overview of NASA's Mars exploration plans, with many details on the Mars Science Laboratory
*nuclearspace.com overview of MSL
*MSL EDL Video located on YouTube
*Demo mobility system  dilaporkan oleh Persatuan Planet.
Peti dinding

**Peti dinding** merupakan sejenis peti pos atau peti surat yang dijumpai di banyak negara termasuk Perancis, United Kingdom, Negara-negara Komanwel, Tanggungan Mahkota dan Republik Ireland. Ia berbeza dengan peti tiang dari segi peti ini biasanya tidak berdiri bebas sendiri, sebaliknya diletakkan ke dalam sebuah dinding (menyebabkan namanya) atau disokong pada tiang berdiri sendiri, galang atau struktur stabil lain. Di UK, Tanggungan Mahkota UK, Koloni dan bekas Tanah Jajahan dan banyak bekas negara Empayar British, peti dinding biasanya ditandakan dengan parap raja yang bertakhta sewaktu peti dikilangkan. Peti dinding pertama UK didirikan pada 1857 di Shrewsbury dan Market Drayton.

## Lihat juga
* Peti dinding Ludlow
* Peti tiang
* Peti lampu
* Peti pos
Senarai kubah terbesar di dunia

Kubah merupakan antara unsur seni bina yang selalu digunakan. Ia berbentuk seperti separuh sfera, atau seperti kon yang permukaannya melengkung keluar. Terdapat juga bentuk "kubah piring" (kerana puncak yang rendah dan dasar yang besar) dan "kubah bawang" (kerana hampir menyerupai bentuk bawang).

Dalam rencana ini, kubah disenaraikan mengikut tiga kategori. Ukuranyang digunakan dalam setiap kategori ialah diameter keratan rentas terbesar kubah itu.
* Dimensi masa: Kubah terbesar dalam sejarah
* Dimensi geografi: Kubah terbesar mengikut benua
* Dimensi binaan: Kubah terbesar mengikut struktur

## Senarai kubah terbesar di dunia dalam sejarah
Berikut merupakan senarai kubah yang memgang rekod sebagai kubah terbesar di dunia dalam sejarah.

## Mengikut benua
Di bawah adalah senarai kubah terbesar mengikut Benua.

### Eropah

### Amerika Utara

### Amerika Selatan

### Afrika

### Asia

### Australia

## Mengikut struktur
Berikut adalah senarai bangunan yang memegang rekod kubah terbesar dari segi strukturnya. 

### Batu

### Keluli

### Konkrit

### Bata

## Kubah tersergam teguh terbesar
### Besi tuang

### Konkrit bertetulang

### Kayu

## Kubah besar terkenal
Berikut merupakan senarai kubah terbesar yang dianggap penting untuk pelbagai sebab. 


Image:Inside West Baden Dome.JPG|Bahagian dalam Hotel West Baden Springs yang dibina daripada keluli dan kaca pada tahun 1902
Image:SA Blue Mosque.jpg|Masjid Sultan Salahuddin Abdul Aziz, Shah Alam, Selangor, Malaysia.


## Rujukan
Peti pos

**Peti pos** (Bahasa Inggeris British atau **peti mel**) merupakan sebuah peti yang digunakan untuk mengutip surat untuk dikirimkan (ke suatu destinasi). *Peti pos* boleh juga merujuk kepada sebuah peti surat untuk mel sampai. 

Kelainan peti pos (untuk mel dikirimkan keluar) termasuklah:

* Peti lampu
* Peti tiang
* Peti dinding
* Peti dinding Ludlow

## Warna

**Merah**
*Argentina
*Australia
*Belgium 
*Canada
*Denmark
*Gibraltar
*Greece *(pos ekspres)*
*Hungary
*Iceland
*India
*Isle of Man
*Israel
*Italy *(pos dalam negeri)*
*Korea 
*Japan
*Jersey
*Macau
*Malaysia
*Malta
*Belanda - peti warisan terkekal dan PTT
*New Zealand
*Norway *(national and international mail)*
*Poland 
*Portugal
*Romania
*Spain *(mel ekspres)* 
*Singapore
*Thailand 
*United Kingdom

**Kuning**
*Australia *(Pos Ekspres)*
*Brazil
*Bulgaria
*Cyprus *(merah sebelum 1960)*
*Finland 
*Perancis
*Jerman *([[Deutsche Post]])*
*Greece *(mel sering & antarabangsa)*
*Malaysia *(Pos ekspres)*
*Norway *(mel tempatan)*
*Rusia *(1<sup>st</sup> Kelas)*
*Slovakia
*Slovenia
*Sepanyol *(mel sering)* 
*Sweden *(mel kebangsaan dan antarabangsa)*
*Switzerland (& Liechtenstein)
*Ukraine
*Bandar Vatican
 

**Biru**
*Kepulauan Faroe
*Jerman *(banyak syarikat pos swasta)*
*Guernsey
*Alderney
*Sark
*Itali *(Mel Udara sahaja)*
*United Kingdom *(Mel Udara - 1933-1940)*
*Portugal *(1<sup>st</sup> Kelas (Mel Biru) sahaja)*
*Sweden *(mel tempatan)*
*Rusia
*Amerika Syarikat

**Hijau** 
*China
*Hong Kong *(merah sebelum 1997)*
*Ireland
**Sesetengah peti warisan di [[United Kingdom]], terutamanya [[Stoke on Trent]], [[Rochester, Kent|Rochester]] & [[Scunthorpe]]*

**Jingga**
*Republik Czech 
*Estonia
*Indonesia
*Belanda* - peti TNT,(merah sebelum 2006)*
The Money-Maker Recipe

**The Money-Maker Recipe** 《師奶股神》 ialah siri drama TVB dilakon oleh Michael Tse, Kiki Sheung, Dominic Lam, dan Joyce Tang. Ia mula disiarkan di Hong Kong pada Mei 26, 2008.

## Sinopsis
Sebagai seorang broker saham, Wong Chi Chung (Michael Tse) tidak cukup licik dan rumit. Banyak pelanggan-pelanggannya telah bertukar ke firma sekuriti baru di kawasan berdekatan. Broker terbaik firma tersebut, Ting Shiu King (Dominic Lam Ka Wah), cuba mendapatkan lebih banyak pelanggan dengan memajukan pasaran suri rumah. Dia mengajar isteri Chi Chung, Tseung Yue Chu (Kiki Sheung) semua berkaitan pasaran saham. Yue Chu mendapat pendapatan banyak melalui Shiu King dan banyak suri rumah mengikutinya secara membabi buta. Chung ingin Chu berhenti dalam pasaran saham dan mereka bergaduh satu sama lain dengan sepanjang masa. Berasa hilang dalam kedua-dua kerjaya dan perkahwinannya, Chung berjumpa dengan kekasihnya yang suka anak anjing, Koo Ka Chun (Joyce Tang) dan mendapati dia juga bekerja sebagai seorang broker. Sementara semua orang telah menjadi seorang pemegang saham yang setia, pasaran tiba-tiba jatuh secara drastik. Semua suri rumah hilang jumlah wang yang banyak dan anak musnah. Yue Chu cuba untuk membayar hutang dengan bekerja lebih dan dia juga bercadang untuk berdamai dengan Chi Chung. Malangnya, Chi Chung telah dianiaya oleh Chun dan King. Sebagai seorang suri rumah luar biasa, Yue Chu tidak kalah sama sekali. Dia kekal bertenang dan sedia berusaha mengatasi kejahatan. 

## Watak

## Rating

## Rujukan

## Pautan luar
*TVB Official Site  
*K for TVB Episodic Synopsis and Screen captures
Joyce Tang

**Joyce Tang Lai Ming** (, lahir Januari 20, 1976 di Hong Kong) ialah seorang pelakon wanita dari Television Broadcasts Limited (TVB). She entered the show business melalui New Talent Singing Awards pada 1995. Beliau lebih dikenali sebagai wanita kuat dalam kalangan penonton disebabkan oleh perwatakannya dalam drama, lebih-lebih lagi peranannya sebagai “Chan Sam Yun” dalam *[[Armed Reaction]]* .

Bekas teman lelaki dia, Marco Ngai adalah seorang pelakon TVB. Mereka jatuh cinta sementara perfileman sebagai pasangan dalam Armed Reaction. Tidaklah mengejutkan, mereka bermain peranan sebagai Maharaja dan Maharani dalam siri 2005 TVB *[[The Prince's Shadow]]* sebagai satu pasangan. Laporan mengatakan bahawa perpisahan mereka disebabkan oleh cinta mereka hilang dan Marco Ngai bertemu teman wanita baru sebaik selepas perpisahan.

Joyce adalah sekarang didesas-desuskan untuk melihat rakan pelakon Hong Kong, Derek Kwok setelah bertemu dalam War In-Laws II. 

## Drama
*Armed Reaction (1997)
*Old Time Buddy (1997)
*As Sure As Fate (1997)
*Old Time Buddy: To Catch A Thief (1998)
*The Flying Fox of the Snowy Mountain 1999 (1998)
*Detective Investigation Files IV (1999)
*A Matter of Customs (2000) (2000)
*Armed Reaction II (2000)
*The Heavenly Sword and the Dragon Sabre (2000)
*A Taste of Love (2001)
*A Step into the Past (2001)
*Armed Reaction III (2001)
*Invisible Journey (2002)
*Witness to a Prosecution II (2003)
*Armed Reaction IV (2003)
*The Driving Power (2003)
*Ups and Downs in the Sea of Love (2003)
*Summer Heat (2004)
*Placebo Cure (2004)
*The Prince's Shadow (2005)
*Women on the Run (2005)
*Wars of In-Laws II (2008)
*Wasabi Mon Amour (2008)
*The Family Link II (2008)

## Anugerah
*Anugerah Astro Wah Lai Toi Drama 2004 (Malaysia)
*Watak paling diminati (1 daripada 10): Chan Sam Yun (*Armed Reaction IV*)

## Pautan luar
*Laman web Joyce Tang
Lambang Perlis

Laman Ini Mengenai Jata Perlis sahaja.

## Perihal
**Lambang Negeri Perlis** mempunyai lingkaran padi, perisai dan tulisan Jawi yang bertulis "Negeri Perlis". Lingkaran padi pada lambang negeri Perlis memberi maksud pekerjaan utama dan hasil utama negeri iaitu padi. Perisai pula melambangkan kebanggaan dan kehormatan negeri itu. Lambang itu keseluruhannya bermakna kebanggaan negeri itu kerana kekayaan hasil padinya.

## Jata Negeri Perlis
Perisai berlatar hijau, dengan bunga kuning beras, dan tulisan "Perlis", di dalam perisainya, dengan Disokong oleh Padi Hijau, dan Cogan Kata *Perlis*.

## Lihat juga
*  Amin Amin Ya Rabaljalil
* Identiti Negeri Perlis
* Identiti Perlis
* Bendera dan jata Perlis
* Bendera Perlis

## Rujukan
* Lambang Negeri Perlis
S. Azam

**S. Azam** merupakan seorang pelakon filem awal Melayu. Beliau sering muncul dalam filem-filem akhir Studio Cathay Keris. Antara filem lakonannya adalah filem Harimau Berantai dan Hati Batu.

## Filem
* Harimau Berantai 
* Hati Batu.
Ismail Sasakul

Ismail Sasakul

**Ismail Sasakul** merupakan seorang pelakon filem awal Melayu. 
Beliau merupakan hero dalam filem Loceng Maut keluaran Studio Merdeka. 

## Filem
* Loceng Maut
M. Suki

**Mohamed Suki bin Sutan Nordin** atau lebih dikenali sebagai **M. Suki** (1902 &ndash; 11 Mei 1991) merupakan seorang pelakon filem Melayu Pertama di Malaysia atau lebih dikenali Malaya pada tahun 1933 sebagai watak utama dalam Filem ''Leila Majnun''. Beliau juga merupakan hero dalam filem ''Miang Miang Keladi'', keluaran Merdeka Studio 1967. Beliau juga berlakon dalam filem ''Ahmad Albab'' bersama Allahyarham Tan Sri P. Ramlee.

## Kehidupan peribadi
M. Suki pernah berkahwin dengan Allahyarhamah Zaharah Agus yang merupakan seorang penyanyi & pelakon. Lakonan yang melekat dihati semua adalah sebagai Latifah, isteri pertama dalam Filem Madu Tiga. *M. Suki* juga merupakan bapa kepada Allahyarhamah Nooraini Muti seorang penyanyi & pelakon Bangsawan pada era 50an. Darah seni keluarga M. Suki berterusan sehingga ke cucu beliau iaitu Pelakon Nanu Baharudin yang pernah memenangi beberapa anugerah dalam Industri Filem Malaysia. 

## Filemografi

### Filem

## Kematian
Beliau meninggal dunia pada 11 Mei 1991 kira-kira pukul 9.15 malam ketika berusia 89 tahun setelah terjatuh di rumahnya di Hulu Kelang. Jenazahnya selamat dikebumikan di Tanah Perkuburan Islam Klang Gate, Kuala Lumpur.

## Rujukan


## Pautan luar
* Menyusuri kisah hidup seniman, seniwati, Oleh JAAFAR ABDUL RAHIM
Ahmad Othman

**Ahmad Othman** / **Ahmad Osman** merupakan seorang pelakon filem awal Melayu. Ahmad Osman sering muncul sebagai hero dalam filem-filem Cathay-Keris Film Productions di akhir 1960-an,

## Filemografi

### Filem
* *[[Istana Berdarah]]* (1964)
* *[[Kalong Kenangan]]* (1964)
* *[[Mat Tiga Suku]]* (1964)
* *[[Kaseh Ibu]]* (1965)
* *[[Cinta Kasih Sayang (filem 1965)|Cinta Kasih Sayang]]* (1965)
* *[[Jiran Sekampung]]* (1965)
* *[[Udang Di Sebalik Batu (filem)|Udang Di Sebalik Batu]]* (1966)

## Pencapaian
Norma Salim

**Norma Salim** merupakan seorang pelakon filem awal Melayu. 

Beliau merupakan isteri pertama Tan Sri S.M. Salim. Norma Salim pernah berlakon filem Mata Permata terbitan Filem Negara Malaysia. Beliau meninggal akibat kemalangan selepas membuat stage show di Perak pada 11 September 1963. Kemalangan tersebut turut mengorbankan pelawak pentas A.R. Tahir.
Ahmad Shah

**Ahmad Shah** merupakan seorang pelakon filem awal Melayu. Beliau merupakan pelakon seangkatan dengan Nordin Ahmad, Ali Rahman dan Osman Gumanti. 

Beliau sering berlakon watak jahat dalam beberapa buah filem seperti "Syurga Dunia" dan "Manusia". Ahmad Shah pernah mendapat tawaran hero dalam filem pertama arahan Haji Mahadi iaitu "Permata Di Perlimbahan" tetapi menolak dan memberikannya kepada rakan baiknya iaitu Nordin Ahmad. Beliau mempunyai minat memandu kereta. Tidak lama selepas itu beliau terbabit dalam satu kemalangan jalan raya kerana memandu laju, yang meragut nyawanya.
Yusof Banjar

**Yusof Banjar** merupakan seorang pelakon filem awal Melayu. Beliau berasal dari Balikpapan, Indonesia.

## Kerjaya
Beliau banyak berlakon dalam filem-filem awal P. Ramlee - seperti Takdir Ilahi. Setelah aktif berlakon, beliau telah menghilang seketika waktu. Yusof Banjar kemudian kembali muncul dalam slot Damaq dari filem Ragam P. Ramlee (1964) arahan P. Ramlee keluaran Studio Merdeka. Yusof Banjar memegang watak Anggerik, abang kepada Kenanga lakonan Kasma Booty.

Dalam filem Keadilan Illahi, beliau berlakon sebagai ayah kepada Yusof Latiff. 

## Filemografi

### Filem

## Rujukan

## Pautan luar
*
Laila dan Majnun

**Laila dan Majnun**, juga dikenali sebagai Laila dan Lelaki Gila (, *Majnun-Layla* atau , *Qays dan Layla*) ialah cerita cinta klasik dari Timur Tengah. Ia berdasarkan kisah benar seorang pemuda bernama **Qays ibn al-Mulawwah** () dari utara semenanjung Arab semasa era dinasti Umayyah pada abad ketujuh.

Terdapat dua versi cerita ini. Menurut versi pertama, pemuda ini menghabiskan masanya menggembala kambing bersama sepupunya Laila semenjak kecil sehingga berputik cinta. Dalam versi kedua pula, ia merupakan cinta pandang pertama. Dalam kedua-dua versi, pemuda ini menjadi gila apabila ayah Laila melarangnya mengahwini Laila. Atas sebab ini, pemuda ini dipanggil Majnun Laila yang bermaksud menjadi gila kerana Laila. Daripada pemuda inilah dikatakan lahirnya pelbagai syair Arab yang menggambarkan gelora cinta antara pasangan kekasih.

## Budaya popular
* Cerita ini telah menjadi tumpuan banyak filem Bollywood bermula tahun 1920-an, termasuklah *Laila Majnun* (1976).
* Kisah ini dikatakan merupakan karya pertama yang difilemkan sebagai filem Melayu pertama sebagai filem Laila Majnun (1933).
* Telefilem "Cinta Laila Majnun" di Astro Prima
* Filem "Layla Majnun" (Indonesia) di Netflix
*Lagu "Syair Laila Majnun", oleh Ramli Sarip
*Lagu "Kasihnya Laila", oleh Jinbara 
*Lagu "Mimpi Laila", oleh Yasin Sulaiman
*Lagu "Majnun", oleh Hazama
*Lagu "Lagu Untuk Laila", oleh Akim & The Majistret
*Lagu "Empati", oleh TujuLoca (Tuju K-clique dan Loca B)
*Lagu "Laila Majnun", oleh One Path menampilkan Nazrey Johani
*Lagu "Majnun", oleh Azmi Saat (Azmi Caliph Buskers)

## Lihat juga
* Yusuf dan Zulaikha

## Rujukan
Pencakar langit

**Pencakar langit**, (Tulisan Jawi: **ڤنچاکر لاڠيت** ) ialah sebuah bangunan yang sangat tinggi terdiri daripada banyak tingkat menempatkan ruang pelbagai fungsi termasuk pejabat, gudang kedai dan perumahan. Tidak terdapat takrifan yang dipersetujui umum mengenai ketinggian tepat yang melayakkan sesebuah bangunan dikelaskan sebagai "pencakar langit" tetapi banyak sumber penting menjulatkan ia antara 100 hingga 150 meter pada paling minimumnya. Ketinggian yang ditetapkan untuk setiap pencakar langit berbeza-beza mengikut bandar, dan bergantung kepada kesan ketinggian bangunan itu kepada latar belakang bandar itu.

Istilah "pencakar langit" adalah pinjam terjemah ungkapan asal dalam bahasa Inggeris iaitu *skyscraper*, suatu istilah merujuk kepada sebarang benda yang menonjol tinggi terutamanya dalam bidang pelayaran kepada tiang tertinggi sesebuah kapal layar. Perkaitan pengungkapan ini dengan binaan di darat pertama kali digunakan untuk binaan tugu pada tahun 1883 dan dilanjutkan kepada bangunan tinggi enam tahun kemudian.

## Binaan

### Bahan asas yang digunakan

### Struktur sokongan

## Sejarah perkembangan

## Kesan kepada persekitaran

## Rujukan

## Laman web pencakar langit
* http://www.skyscrapernews.com
* http://www.allaboutskyscrapers.com
* http://www.skyscraper.org
* City Skylines
* http://www.urbanity.es
* encakar langit di Warsaw, Poland 
* http://www.skyscrapermodels.us
* Gambar pembinaan Burj Dubai 
* 
* World's Tallest Skyscrapers Tanda tempat pencakar langit untuk Google Earth
Madu Tiga

**Madu Tiga** () merupakan sebuah filem komedi romantik Melayu yang diterbitkan di Singapura yang ketika itu merupakan sebahagian daripada Persekutuan Malaysia pada 12 Februari 1964. Filem Madu Tiga diterbitkan dalam bentuk filem hitam putih tanpa warna.

## Pengarah
Filem Madu Tiga diarah oleh pengarah P. Ramlee pada 12 Febuari 1964.

## Sinopsis
Watak utama filem ini, Jamil (P. Ramlee) mengahwini tiga wanita tanpa seorang pun daripada mereka menyedari bahawa suami mereka berpoligami. Sebelum ini, Jamil dan Latifah (Zaharah Agus) sudah berkahwin selama 12 tahun. Mereka tidak dikurniakan cahaya mata. Semasa Jamil yang licik itu mengahwini Hasnah (Jah Mahadi), dia berbohong dengan mengatakan kononnya Latifah mengizinnya berkahwin lagi kerana Jamil dan Latifah tidak dikurniakan anak. Jamil yang bekerja dengan bapa Latifah memberitahu bapa mertuanya (Ahmad Nisfu) itu mengenai perkahwinan tersebut. Lama kemudian, semasa dia pergi mengutip sewa rumah, Jamil jatuh cinta pada anak perempuan kepada salah seorang penyewa rumahnya, Rohani, (Sarimah) dan bercadang untuk mengetahuinya. Atas bantuan (dan galakan) daripada bapa mertuanya, Jamil dengan liciknya mengaturkan agar ketiga-tiga perkahwinannya itu dirahsiakan daripada isteri-isterinya. Namun demikian, tembelangnya terbongkar apabila ketiga-tiga isterinya itu bertemu di sebuah salun rambut. Rohani menjemput Latifah dan Hasnah untuk minum teh di rumahnya. Mereka kemudiannya menjumpai gambar perkahwinan Jamil dan Rohani. Ketiga-tiga madu itu mula bersahabat dan berpakat antara satu sama lain, menyebabkan Jamil akhirnya terperangkap akibat pembohongan yang dilakukannya selama ini.

## Barisan pelakon

### Pelakon utama
* P. Ramlee sebagai Jamil
* Zaharah Agus sebagai Latifah (isteri pertama)
* Jah Mahadi sebagai Hasnah (isteri kedua)
* Sarimah sebagai Rohani (isteri ketiga)
* Ahmad Nisfu sebagai Tuan Haji Abdul Latiff (mertuanya Jamil dan bapak Latifah)
* M. Rafiee sebagai Rafi (pa jamil)

### Pelakon pembantu
* M. Babjan sebagai Pak Ali (Ayah Rohani, mertua ketiga jamil)
* Zainon Fiji sebagai Ibu Hasnah (mertua kedua Jamil)
* Doris Han sebagai Doris
* Ahmad Sabri sebagai Rashid
* Mislia sebagai Rashida

### Pelakon tambahan
* Sarban Singh sebagai rakan sepejabat Tuan Haji Abdul Latiff

### Penampilan khas
* Alias Congo sebagai Apek (apek yang cuba bunuh diri akibat kecewa dengan percintaan namun tidak sengaja terjatuh di atas pokok masuk ke dalam kereta Jamil)
* Musalmah sebagai pekerja kedai gunting rambut salon
* Kassim Masdor
* Saloma sebagai penyanyi undangan lagu Selamat Pengantin Baru

## Runut
* "Selamat Pengantin Baru" nyanyian Saloma
* "Madu Tiga", "Gambus Jodoh" dan "Pukul Tiga Pagi" nyanyian P. Ramlee

## Anugerah dan pencapaian
* Menang Filem Komedi Terbaik di Festival Filem Asia 1964 di Taipei.

## Rujukan

## Pautan luar
* 
*  [Ensiklopedia Malaysia: Madu Tiga](http://ensiklopedia-malaysia.jbdirectory.com/Madu_Tiga_(filem))
*
Ragam P. Ramlee

**Ragam P. Ramlee** merupakan sebuah filem muzikal, komedi dan rakyat  Melayu yang diterbitkan di Malaysia pada 2 Disember 1964. Filem Ragam P. Ramlee diterbitkan dalam bentuk filem hitam putih tanpa warna.

Filem Ragam P. Ramlee diarah oleh pengarah P. Ramlee pada 1964.

## Sinopsis
*Filem ini dibahagikan kepada tiga segmen
# Filem Musikal - Ramlee & Saloma
# Filem Komedi - Mintak Nombor Ekor
# Filem Drama Purba - Damaq
**Ramlee & Saloma** - P. Ramlee dan Saloma mempersembahkan tujuh buah lagu secara solo dan berduet, iaitu lagu...
1. Hancur Badan Kandung Tanah
2. Ku Kehilangan Kanda
3. Aduh Sayang
4. Damak
5. Di Pinggiran
6. Kuala Lumpur
dan
7. Joget Malaysia

**Minta Nombor Ekor** - Kisah dua orang sahabat, Ramlee dan Raden yang menyewa di sebuah bilik. Mereka ingin cepat menjadi kaya dan selalu bermain judi 'tiga nombor ekor'. Berbagai cara dilakukan oleh mereka semata-mata untuk mendapatkan nombor yang paling bertuah. Mereka berdua juga mencintai gadis yang sama bernama Safiah yang bekerja di kedai nombor ekor itu.

**Damaq** - Di sebuah kampung, tinggal Kenanga bersama abangnya, Anggerik. Ibubapa mereka telah lama meninggal dunia. Anggerik seorang peniaga yang sering berdagang ke serata pekan dan negeri. Oleh kerana bimbangkan keselamatan adiknya semasa ketiadaannya, Anggerik telah merancang untuk menjodohkan Kenanga dengan Damaq, seorang perwira muda di kampung tersebut. Oleh kerana kejelitaan Kenanga, ramai pemuda berangan untuk menjadi pasangannya. Pada suatu hari, seorang pemuda bernama Teruna datang ke rumah Anggerik dengan harapan untuk meminang Kenanga. Oleh kerana janjinya pada Damaq, Anggerik telah menolak hajat Teruna yang merupakan adik kepada seorang pendekar bernama Bujang. Teruna menaruh dendam untuk merampas Kenanga dengan menghapuskan Damaq. Malangnya, Damaq telah menamatkan riwayat Teruna.  Pendekar Bujang yang handal bersumpah untuk membela kematian adiknya...

## Barisan pelakon

### Filem Musikal
* P. Ramlee & Saloma sebagai dirinya sendiri/penyanyi 
* Fazliyaton sebagai juruacara

### Filem Komedi - Mintak Nombor Ekor
* P. Ramlee sebagai Ramlee
* Raden Sudiro sebagai Raden
* Sophia Ibrahim sebagai sebagai Sofiah
* Hashim Hamzah sebagai Tok Dukun (yang dibagi nombor ekor oleh Ramlee & Raden)
* Nor Jin sebagai Pak Leman (yang tersakit perut dan tersampuk)

### Filem Drama Purba - Damaq
* P. Ramlee sebagai Damaq
* Kasma Booty sebagai Kenanga
* Ali Rahman sebagai Teruna
* Mahmud Jun sebagai Gegala
* Idris Hashim sebagai Bujang
* Minah Hashim sebagai Mak Anggerik
* Yusof Banjar sebagai Anggerik

## Runut (untuk segmen Ramlee dan Saloma sahaja)

### Nyanyian
#### P. Ramlee dan Saloma
* Hancur Badan Kandung Tanah
* Joget Malaysia
#### Saloma
* Ku Kehilangan Kanda
* Damaq
* Kuala Lumpur
#### P. Ramlee
* Aduh Sayang
* Di Pinggiran

## Rujukan

## Pautan luar
*
Sabarudin Tukang Kasut

**Sabarudin Tukang Kasut** merupakan sebuah filem komedi fantasi Melayu yang diterbitkan di Malaysia pada tahun 1966. Filem Sabarudin Tukang Kasut diterbitkan dalam bentuk filem hitam putih tanpa warna. Filem imi mempunyai persaman dengan cerita Aladdin.

Filem Sabarudin Tukang Kasut diarah oleh pengarah P. Ramlee pada 31 Mei 1966.

## Sinopsis
* Kisah mengenai Sabarudin (P. Ramlee) yang bekerja sebagai Tukang Kasut dan mempunyai isteri yang bermain kayu tiga. Sabarudin seorang yang miskin tapi mempunyai hati yang mulia. Pelbagai liku hidup terpaksa ditempuhi antaranya difitnah oleh Halobayah sehingga dia dihalau dari kampung halaman dan bertemu dengan seorang rakan lama iaitu Putar Alam Syah (Idris Hashim). Di sinilah Sabarudin bertemu dengan Tuan Puteri Sabarina (Saloma) dan atas nasihat rakannya itu dia telah menggunakan helahnya dengan mengatakan dia adalah seorang putera raja dan berjaya  mengahwini Tuan Puteri. Setelah Sabaruddin menjadi menantu raja, dia selalu memberi sedekah kepada fakir miskin seluruh kota dengan menggunakan harta kerajaan. Kejayaan Sabaruddin itu telah mendatangkan rasa iri hati kepada Memanda Menteri sehingga timbul konflik antara dia dan Sabarudin menyebabkan Sabarudin terdampar jauh di padang pasir. Di sini Sabarudin telah bertemu dengan seorang wali dan diberikan hadiah berupa cincin diatas ketulusan hatinya bersedekah menggunakan harta kerajaan. Setelah pulang ke kota, Sabarudin bertemu dengan Menteri dan berjaya mengalahkannya dan seterusnya mendapatkan kembali Tuan Puteri.

## Barisan pelakon

### Pelakon utama
* P. Ramlee sebagai Sabarudin
* Saloma sebagai Tuan Puteri Sabarina

### Pelakon pembantu
* Idris Hashim sebagai Putar Alam Syah
* Raden Sudiro sebagai Sultan
* Mahmud Jun sebagai Memanda Wazir, Menteri
* Jamal Kerdil sebagai Jin Afrit
* Ibrahim Din sebagai Ahmad Tipulizam
* Azizah Ismail @ Jah Ismail sebagai Halobayah, isteri Sabarudin
* Sanidy Ismail sebagai Malaon
* Ahmad Dadida sebagai Tok Kadi
* Sharif Babu sebagai Tuan Kedai
* Yem Ibrahim

## Runut
* "Sabar"
* "Gelang Suasa"
* "Bahagi"
* "Awan Mendong Telah Tiba"
* "Sri Bulan"

## Rujukan

## Pautan luar
*
Gerimis (filem)

Filem **Gerimis** merupakan sebuah filem Melayu yang diterbitkan di Malaysia pada tahun 1968. Filem Gerimis diterbitkan dalam bentuk filem hitam putih tanpa warna.

## Pengarah
Filem Gerimis diarah oleh pengarah P. Ramlee pada 1968.

## Sinopsis
Musyid, seorang yang kaya mempunyai empat orang anak: Kamal, Azman, Bakhtiar dan Tijah. Kamal sering menghabiskan masanya dengan melukis. Pada suatu hari, Kamal berkenalan dengan seorang penari kelab malam, Leela, dan berminat untuk melukis potretnya. Hubungan mereka berlanjutan dan menjadi semakin mesra hingga Kamal mengambil keputusan berkahwin dengan Leela. Bapa Kamal, Mursyid dan juga bapa Leela tidak merestui hubungan mereka. Oleh kerana cinta itu buta dan tidak memilih rupa dan bangsa, maka Kamal dan Leela melarikan diri daripada keluarga masing-masing dan berkahwin sebaik sahaja Leela memeluk agama Islam. Mereka berdua hidup gembira walaupun dalam serba kekurangan. Selepas setahun, Leela melahirkan seorang anak. Kamal juga terpaksa menjadi penjual ikan dan sayur kerana pendapatan melukisnya yang tidak seberapa. Suatu hari, adik Kamal yang bernama Tijah datang bertemu mereka dan menyampaikan berita bahawa bapa mereka telah meninggal dunia. Apabila wasiat dibacakan, Kamal tidak mendapat walau sedikit pun harta peninggalan bapanya. Jalil, bapa saudara Kamal mengajak Kamal sekeluarga tinggal bersamanya. Kamal juga diberikan kerja menguruskan syarikat Jalil. Kehidupan Kamal sekeluarga bertambah senang. Tanpa disangka-sangka, panas yang diharapkan hingga ke petang bertukar muram, sebab gerimis turun di tengahari. Ketenteraman rumahtangga Kamal terancam apabila dia bertemu Tinah, seorang penyewa yang berurusan dengan syarikat bapa saudaranya Jalil.

## Pelakon

### Pelakon utama
* P. Ramlee sebagai Kamal
* Chandra Shanmugam sebagai Leela, isteri Kamal.
* V.I Stanley sebagai Ramamurthy, bapa Leela
* Noran Nordin sebagai Noriah
* AR Tompel sebagai Sood

### Pelakon pembantu
* Idris Hashim sebagai Jalil, bapa saudara Kamal
* Ruminah Sidek sebagai Tinah
* Karim Latiff sebagai Azman
* Tony Azman sebagai Bakhtiar
* Khatijah Hashim sebagai Tijah
* Pak Yem sebagai Dato' Mursyid, bapa Kamal

### Pelakon tambahan
* Ibrahim Joned

### Penampilan khas
* Saloma sebagai penyanyi undangan

## Runut
* Pujaan Ku - P. Ramlee (berbahasa melayu) & Saloma (berbahasa tamil)

## Pautan luar
* 
*
Doktor (filem)

***Doktor*** ialah sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Doktor diterbitkan dalam bentuk filem hitam putih tanpa warna.

## Pengarah
Filem ini diarahkan oleh Phani Majmudar pada 1958.

## Plot
Filem ini mengisahkan Idris (Aziz Jaafar), seorang doktor di kampungnya dan merawat orang susah tanpa mengenakan sebarang bayaran. Satu hari bapa Idris, Bakar (S. Kadarisman) jatuh sakit tapi Idris gagal menyelamatkannya. Idris kesal dan menganggap dia punca kematian bapanya sendiri. Noor (Zaiton) yang merupakan kekasihnya diperantauan telah datang menemuinya untuk memberi sokongan moral.

## Pelakon
* Aziz Jaafar sebagai Idris
* Zaiton sebagai Noraini
* Haji Mahadi sebagai Prof. Mahfuz
* S. Kadarisman sebagai Bakar
* Normadiah
* Aini Hayati sebagai Rahmah
* Ahmad C. sebagai Rosli
* Ali Fiji sebagai Husin
* Mustarjo sebagai Tok Pawang
* H. M. Busra sebagai Pembantu Tok Pawang
* M. Rafiee sebagai Omar
* Salmah Samad
* Tony Castello sebagai Idris kecil 
* Habibah Harun
* Madun Harun
* Nyak Osman
* M. Babjan
* Nyong Ismail
* Minah Yem
* Ahmad Nisfu
* Udo Omar
* Fatimah Ahmad

## Rujukan

## Pautan luar
*
Masharakat Pinchang

**Masharakat Pinchang** (ejaan baru: **Masyarakat Pincang**) merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Masharakat Pinchang diterbitkan dalam bentuk filem hitam putih tanpa warna.

## Pengarah
Filem Masharakat Pinchang diarah oleh pengarah Phani Majumdar pada 1958.

## Sinopsis
Cerita ini mengisahkan perbezaan darjat dan taraf masyarakat Singapura ketika itu yang mempunyai pandangan yang berbeza-beza di antara satu sama lain. Tetapi kisah seorang kanak-kanak yang bernama Samad mengubah tanggapan masyarakat yang berbeza taraf hidupnya. Samad seorang kanak-kanak yang mencari kakaknya Maimun yang terputus berita selepas kakaknya berkahwin dan berpindah ke Singapura. Setelah menjumpai kakaknya di Singapura, Samad berdikari mencari wang bagi mengurangkan beban kakaknya yang telah bercerai dan menjadi penari joget. Wahab seorang penjenayah sering mengganggu Maimun di tempat kerja. Wahab membuat pakatan dengan Hassan dan Seman untuk menculik waris Pakcik Baruddin iaitu pakcik Hassan sendiri. Niat Hassan, apabila waris pakciknya itu sudah tiada dialah bakal penggantinya. Waris kepada harta pak Baruddin ialah Karim yang seiras wajahnya dengan Samad, Cuma perbezaan taraf hidup yang membezakan mereka. Apa yang akan berlaku terhadap Karim dan apakah kaitan penculikkan itu dengan Samad?

## Barisan pelakon

### Pelakon utama
* Rosnani Jamil sebagai Maimun 
* Neng Yatimah

### Pelakon pembantu
* S. Kadarisman sebagai Pakcik Hassan 
* Salleh Kamil sebagai Wahab
* A. Rahim
* Haji Mahadi
* Daeng Idris
* Ahmad C
* M. Rafiee
* Ali Fiji
* Jamil Sulong
* Nyak Osman
* Shariff Dol
* Minah Yem

### Pelakon kanak-kanak
* Tony Castello sebagai Samad dan Karim
* Adik Jaafar Salleh

## Lagu

## Pautan luar
*
Korban Fitnah

**Korban Fitnah** merupakan sebuah filem Melayu yang diterbitkan di Singapura pada tahun 1959. Filem Korban Fitnah diterbitkan dalam bentuk filem hitam putih tanpa warna.

## Pengarah
Filem Korban Fitnah diarah oleh pengarah PL Kapur pada 1959.

## Sinopsis
Husein (Sukarno M. Noor) diajukan ke mahkamah kerana akan bunuh diri. Ia tak mau menjelaskan sebabnya, sampai desakan bertubi-tubi datang. Maka berkisahlah Husein. Ia duduk di universiti atas bantuan kakaknya, Hasan (AN Alcaff), yang belum juga kawin, kerana hanya memikirkan Husein dan kakaknya, Munah (Siput Serawak) yang sakit jantung. Dalam masa itu ia berkenalan dengan Rahimah (Maria Menado), yang diaku teman wanita oleh Wahab (Syed Hassan), kawan Husein. Padahal dua orang tadi tak ada hubungan istimewa, malah Husein kena damprat Rahimah. Kejadian ini membuat Wahab dendam pada Rahimah dan mengancam akan membalas dendam. Hasan akhirnya kawin dengan Rahimah atas desakan Munah. Kebahagiaan tak berlangsung lama, kerana Wahab mula beraksi dan cuba menggoda. Husein marah dan menumbuk Wahab. Wahab menyebar fitnah. Kepada Hasan dikatakan bahawa Husein serong dengan Rahimah. Kejadian-kejadian kecil di masa lalu, mencetuskan cemburu dan amarahnya, sehingga Husein dan Rahimah yang tengah mengandung diusir. Munah perkenalkannya kepada Adi (Abdul Hadi), bapa saudara Rahimah, dan akhirnya Hasan berjaya diinsyafkan. Maka Rahimah dan Husein dicari. Yang dijumpai pertama Wahab. Ia mengaku salah setelah dihajar habis-habisan. Malangnya Hasan dilanggar kereta, hingga buta. Peristiwa ini diketahui Rahimah dari surat khabar. Ia menjenguk ke rumah sakit. Hasan minta maaf. Rahimah bersedia mengorbankan matanya untuk suaminya, tapi doktor menolak. Doktor hanya mahu cantuman mata dari orang yang meninggal. Husein yang baru datang ke rumah sakit, mendengar perbualan itu. Ia memutuskan bunuh diri agar dapat membalas budi kakaknya. Ia menulis surat kepada doktor untuk mengambil mata dari orang yang bunuh diri. Belum sempat bunuh diri, Husein ditangkap polis. Mendengar kisah ini, hakim memutuskan Husein bebas hukuman.

## Pelakon
* Maria Menado sebagai Rahimah 
* Siput Sarawak sebagai Munah
* Sukarno M. Noor sebagai Husein (Bapa pelakon indonesia Rano Karno)
* AN Alcaff sebagai Hasan
* Syed Hassan sebagai Wahab
* Murni Sarawak sebagai Penyanyi Kelab Malam
* Habibah Harun

## Lagu

## Pautan luar
* 
* *[https://www.youtube.com/watch?v=FQlXEWkDRR4 Korban Fitnah]* di Youtube
Pusaka Pontianak

***Pusaka Pontianak*** ialah sebuah filem seram Melayu yang diterbitkan pada tahun 1965 di Singapura. Filem ini diterbitkan dalam bentuk filem hitam putih tanpa warna. Ia telah diarahkan oleh Ramon A. Estella dan diterbitkan oleh Shaw Brothers.

## Sinopsis
Waris-waris Dato Pengiran Sutan Kudus, seorang jutawan yang baru meninggal dunia berkumpul di banglonya untuk mendengar wasiatnya. Peguam wasiat telah berkomplot dengan adik angkat almarhum untuk membolot harta tersebut. Dia memberitahu waris-waris tersebut bahawa nenek moyang almarhum telah dibinasakan oleh keluarga almarhum sendiri iaitu pontianak yang mahu membalas dendam atas kematiannya selama 13 keturunan dan almarhum adalah keturunan yang ke 13. Sesiapa yang inginkan harta tersebut mesti tinggal di banglo jutawan tersebut yang terletak di tengah-tengah sebuah kebun getah selama empat minggu. Sesiapa yang keluar dari kawasan kebun getah tidak akan mendapat harta wasiat tersebut yang berjumlah 10 juta ringgit termasuk insurans nyawa sebanyak satu juta ringgit. Bagi waris yang meninggal dunia ketika berada di banglo tersebut, bahagian harta wasiatnya akan dibahagi-bahagikan kepada waris yang masih hidup.
Seorang demi seorang waris mati dibunuh oleh pontianak yang menggunakan terowong bawah tanah untuk keluar dan masuk ke dalam banglo tersebut.
Kehadiran wakil syarikat insurans akhirnya berjaya membongkar siapa sebenarnya pontianak itu.

## Barisan pelakon
* Ahmad Mahmud sebagai Safrudin
* Saadiah sebagai Norhayati
* Dayang Sofia sebagai Rosminah
* Salleh Kamil sebagai Hambali
* Normadiah sebagai Salbiah
* Aziz Sattar sebagai Kamarudin
* Mariam Bahrom sebagai Zaleha / Pontianak ke 2
* Ahmad Daud sebagai Bob Hamid
* Ibrahim Pendek sebagai Comat
* Ahmad Nisfu sebagai Comot
* Haji Mahadi sebagai Abu Kahar / Pontianak
* Jah Mahadi sebagai Hamidah
* Omar Suwita sebagai Zainal
* Kuswadinata sebagai Yusof
* M. Babjan sebagai Pengurus Roh Dato Pengiran Sutan Kudus
* Abdullah Sani

## Lagu
* Dendang Pontianak (Jibam Jibam) - Ahmad Daud

## Rujukan

 2. Pusaka Pontianak (filem), VCD Edaran Music Valley.

## Pautan luar
*
Darahku (filem)

**Darahku** merupakan sebuah filem Melayu yang dikeluarkan di Singapura pada tahun 1963. Filem ini ditayangkan dalam bentuk hitam putih tanpa warna. Filem ini diarahkan oleh Ramon A. Estella pada 1963.

## Ringkasan

Filem **Darahku** merupakan filem tinju pertama di Malaysia. 

Filem ini mengisahkan  Pak Dollah  dan isterinya yang buta mempunyai dua anak lelaki iaitu Osman dan Hussain. Pak Dollah membezakan kasih sayangnya kepada anak-anaknya itu. Beliau lebih menyayangi Hussain. Berbeza isterinya yang memberi sepenuh kasih sayang kepada Osman dan Hussain.

Hussain diberi kemewahan hingga dapat melanjutkan pelajarannya ke universiti. Osman seringkali dikutuk dan dideranya walaupun dia melakukan kebaikan seperti mencari pekerjaan untuk membantu ayahnya yang mencari rezeki dengan menjual barangan ukiran. Osman mendapat simpati dari Rohani yang seringkali datang ke rumah mereka membantu ibunya.
Apabila dewasa, perangai Hussain dan Osman berbeza sekali dimana Hussain walaupun sudah menjadi mahasiswa terpelajar tetapi menjadi penipu, berpura-pura meminta belas kasihan ayah dan abangnya, untuk mendapatkan wang bagi membolehkannya berfoya-foya dengan wanita-wanita termasuk teman-teman universitinya.Semasa berfoya-foya itulah Hussain tertarik dan jatuh cinta dengan anak gadis hartawan, Faridah, sehingga kedua-dua mereka berjanji untuk berkahwin.

Apabila dewasa, perangai Hussain dan Osman berbeza sekali dimana Hussain walaupun sudah menjadi mahasiswa terpelajar tetapi menjadi penipu, berpura-pura meminta belas kasihan ayah dan abangnya, untuk mendapatkan wang bagi membolehkannya berfoya-foya dengan wanita-wanita termasuk teman-teman universitinya.Semasa berfoya-foya itulah Hussain tertarik dan jatuh cinta dengan anak gadis hartawan, Faridah, sehingga kedua-dua mereka berjanji untuk berkahwin.

## Pelakon
* Malek Selamat sebagai Osman
* Maria Menado sebagai Faridah
* Ghazali Sumantri sebagai Hussain
* Mariani sebagai Rohani
* M. Djatirata sebagai Dollah
* Marsita Ahmad sebagai Isteri Dollah
* Raden Sudiro sebagai Yaakub
* Ahmad Sabri sebagai Umar
* Ahmad Nisfu sebagai Orang Kampung
* Tony Castello

## Lagu

## Lihat juga
* Filem Malaysia tahun 1963

## Pautan luar
* Filemkita.com
* Filem Klasik
Azimat (filem 1958)

**Azimat** merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1958. Filem Azimat diterbitkan dalam bentuk filem hitam putih tanpa warna.

## Pengarah
Filem Azimat diarah oleh pengarah Rolf Beyer pada 1958.

## Sinopsis
Remi menjumpai suatu azimat yang akhirnya merosakkan keluarga dan dirinya.

## Pelakon

### Pelakon utama
* Pancho Magalona sebagai Remy
** Omar Rojik sebagai pengisi suara dialog untuk Remy
* Tita Duran sebagai Sarah, kekasih Remy
** Normadiah sebagai pengisi suara dialog untuk Sarah
* Saloma sebagai Mariana, penyanyi kelab malam
* Ahmad Mahmud sebagai Hamidun, kawan Remy dan adik Sarah

### Pelakon pembantu
* Salleh Kamil sebagai Hasnul, musuh Remy
* Jins Shamsuddin sebagai Mahmud, kawan Remy
* Mustarjo sebagai ayah Remy
* Siti Tanjung Perak sebagai ibu Sarah dan Hamidun
* Daeng Idris sebagai bomoh yang memberi azimat kepada Remy
* Aziz Sattar dan A. Rahim sebagai kawan-kawan Remy
* Mariani sebagai teman wanita Mahmud
* Tony Castello
* Rahmah Rahmat

## Runut
* *"Kerana Dikau Harapan"* - nyanyian Saloma
* *"Jelingan Mata"* - nyanyian Saloma (babak nyanyian lagu ini turut digunakan dalam filem "Ibu Mertua-ku")

## Pautan luar
*
Anak Buloh Betong

Filem **Anak Buloh Betong** merupakan sebuah filem Melayu yang diterbitkan di Singapura pada tahun 1966. Filem Anak Buluh Betong diterbitkan dalam bentuk filem hitam putih tanpa warna.

## Pengarah
Filem Anak Buluh Betong diarahkan oleh pengarah berbakat S. Kadarisman pada 1966 di Malay Film Productions.

## Ringkasan
Raja Bangkahulu (Aziz Jaafar) menjumpai seorang bayi lelaki di pohon buluh betong semasa berburu bersama pengikutnya di hutan. Baginda dan Permaisuri Ratnasuri (Rosnani Jamil) memelihara bayi tersebut dan menamakannya sebagai Tengku Rangkas. Apabila meningkat dewasa, Rangkas (S. Rosley) menjadi semakin buas apabila ramai gadis-gadis kampung diperkosanya. Perkara itu telah disampaikan oleh Panglima Lintah (Ahmad Mahmud), namun tidak dipercayai oleh Permaisuri yang ketika itu sedang hamil. Apabila berlakunya kejadian apabila sahabat baik Raja Bangkahulu iaitu Orang Kaya Manera (A. Rahim) telah dipukul hingga cedera parah dan isterinya telah dicabul kehormatannya, barulah pasangan diraja itu mempercayainya. Rangkas mula menderhaka kepada keluarga angkatnya setelah dihalau oleh Raja Bangkahulu lalu kembali dan merampas takhta ayahanda angkatnya. Panglima Lintah dan isterinya menyelamatkan Raja Bangkahulu dan Permaisuri, namun raja itu telah mangkat dan permaisuri akhirnya melahirkan seorang putera yang diberi nama sebagai Tengku Bujang Jauh. Putera itu dijaga dan dilatih oleh Panglima Lintah akan ilmu pertarungan bagi menjayakan misi mereka untuk merampas kembali takhta dan menuntut bela atas kemangkatan Raja Bangkahulu. Semasa upacara pernikahan Tengku Rangkas dan Tengku Puteri Mayang Mas (Saadiah), Tengku Bujang Jauh muncul dan berlakulah pertarungan diantara kedua-dua mereka. Akhirnya Rangkas berjaya ditewaskan dan melarikan diri ke dalam hutan. Sebaik sahaja sampai ke pohon buluh betong, dia mendapati pohon buluh itu telah dibakar dan Panglima Lintah muncul lalu menghumban Rangkas ke dalam pohon buluh yang terbakar itu. Tamatlah riwayat anak buluh betong itu.

## Pelakon

### Pelakon utama
* Aziz Jaafar sebagai Raja Bangkahulu / Tengku Bujang Jauh
* Saadiah sebagai Tengku Mayang Mas
* Ahmad Mahmud sebagai Panglima Lintah
* Normadiah sebagai Datin Dayangwati
* Rosnani Jamil sebagai Permaisuri Ratnasuri

### Pelakon pembantu
* Malek Sutan Muda sebagai Datuk Mangku Bumi
* S. Kadarisman sebagai Penghulu Kg. Betik
* S. Shamsuddin sebagai Tunggal
* Haji Mahadi sebagai Raja Tg. Karang
* Habsah Buang sebagai Permaisuri Tg. Karang
* A. Rahim sebagai Orang Kaya Manera
* Kuswadinata sebagai Panglima Toba

### Memperkenalkan
* S. Rosley sebagai Tengku Rangkas (Pelakon Baru)

## Tuan Puteri Buloh Betong
Dalam filem Laksamana Do Re Mi terbitan Merdeka Film Productions, Do bertanya sama ada Tuan Puteri Buloh Betong ada pertalian dengan Tengku Rangkas. Tuan Puteri Buloh Betong menjelaskan bahawa Tengku Rangkas merupakan ayahanda baginda. Kemungkinan pada suatu ketika selepas merampas takhta Raja Bangkahulu, Tengku Rangkas telah menghamilkan wanita yang tidak diketahui, dan Tuan Puteri Buloh Betong dilahirkan selepas kematian Tengku Rangkas.

## Pautan luar
*